תפוס ת'גלים 2: שגעת הגלים

תפוס ת'גלים 2: שגעת הגלים (באנגלית: Surf's Up 2: WaveMania) הוא סרט אנימציה ממוחשבת קומי משנת 2017 שהופץ בווידאו ומהווה סרט המשך לסרט מ-2007: תפוס ת'גלים והוא מספר את סיפורו של פינגווין גולש בשם קודי מאבריק.

הסרט בהפקת חברת סרטי סוני הנפשה ואולפני WWE בוים בידי הנרי יו ודובב בידי ג'רמי שאדה, מליסה שטורם, ג'ון הת'ר, דיאדריך באדר ועוד. לסרט הצטרפו גם כוכבי ההאיבקות ג'ון סינה, פייג', מארק קאלאווי, פול לווק ווינס מקמהן בתפקיד עצמם אך בדמות עופות ים שונים או לוטרות.

 עלילה 
לאחר שנתיים מאירועי הסרט הראשון, בו ניצח צ'יקן בתחרות הגלישה ומאז עזב למסע ברחבי העולם, קודי נשאר על האי פן גו ומנסה להקים יחד עם חברתו לני חוג שחייה בבעלותו אך נאלץ להתחרות בחוג השחייה שמקים יריבו טאנק. בעת שצ'יקן חוזר לאי מגיעים לאי אורחים מפורסמים - חברי "חמשת התלויים", הגלשנים הטובים ביותר בעולם: גי. סי., האנטר, הקברן, פייג ומנהיגם מר מקמהון. חמשת הגלשנים מגיעים לאי כדי לבחור את מחליפו של מר מקמהון הרוצה לפרוש עקב גילו. החבורה מחליטה למחרת בבוקר להודיע למצליה לני על קבלתה אך לאחר שגם קודי וטאנק וכן צ'יקן מעוניינים להצטרף מר מקמהון מודיע שכל גלשן יקבל חונך צעיר שיוכל להפוך לחבר קבוע בצוות.

החבורה מפליגה מהאי למקום שומם בו דיונות ובתוכם שלדי לווייתנים. באזור זה הם מתאמנים בגלישה כדי לבדוק מי יכול להגיע ראשון אך טאנק מפיל את קודי בתרגיל מכוער ומוריד אותו מהגלשן. החבורה נעה בין מצוקים שביניהם רק חבל צר. כל אחד צריך לנוע בגמישות על הגלשן שלו כדי להגיע לקצה. אך קודי וטאנק נשארים אחרונים וטאנק מנסה לעכב את קודי כדי לתפוס את מקומו בחמישייה. קודי מעיף אותו עם הגלשן לצד השני אך הוא עצמו נופל. הוא תופס בחבל ומושך אותו אך גורם לכל החבורה ליפול מטה. הם נופלים לתוך מקדש נטוש בעל אוצרות רבים אך מר מקמהון שומע מהקונכייה שלו שהאוצר מקולל ולאחר שטאנק לקח גלשן מזהב האזור מתחיל להיקבר עליהם.

הם מצליחים לצאת משם ועוברים מעל אגם לבה. קודי מציע להקים רפסודה מעופפת כדי לעוף מעל האגם וכך הם עושים. אך בזמן זה קודי המפחד מהטריקים של טאנק מחליט להסיט אותו מהמסלול וטאנק פוגע בטעות בצ'יקן שנופל וכמעט מת אך ניצל בידי הקברן. לאחר מקרה זה החבורה כועסת על קודי ומחליטים שהוא לא שייך אליהם. קודי המאוכזב עוזב ומשאיר את החבורה להמשיך ליעד האחרון.

למחרת החבורה מגיעה לחוף מסוכן והחמישייה מציעה את המבחן האחרון - לרכוב יחד איתם על גל פרא בגובה 15 מטר באזור בעל צריחים חדים תוך סערת ברקים. טאנק הוא היחיד שמסכים לנוע ויחדיו הם שוחים בחבורה על גל עצום ומצליחים להגיע לשברי החופים. ואולם טאנק מהפחד עושה טעות ונופל לאזור מוכה סערות, בו הוא לא מצליח לחזור. קודי המצוי על הצריחים מהצד השני שומע אותו וקופץ לעזרתו ומציל אותו, לצד גי.סי..

לאחר מעשה זה טאנק מודה לקודי ומתנצל על התנהגותו. החבורה מודה לקודי ומחליטה שהוא מוזמן להצטרף אליה כחבר קבוע אך קודי מסרב ומעדיף לחזור לחבריו באי ולאמן את הגולשים הצעירים. בעקבות זו מודיע מר מקמהון שהוא לא יפרוש מהחמישייה.

דמויות ומדבבים
קודי מאבריק (ג'רמי שאדה המחליף את שיה לה-באף, בעברית: אורי אומנותי) - הדמות הראשית, פינגווין מצויץ צפוני חולם להיות גלשן מפורסם.
לני אליקאי (מליסה שטורם המחליפה את זואי דשנל) - פינגווינית לבנת אוזן, חברתו של קודי ומצילת החוף.
צ'יקן ג'ו (ג'ון הת'ר, בעברית: מתי אטלס)- תרנגול מסוחרר וחברו של קודי.
טאנק "המרטש" אוונס (דיאדריך באדר, בעברית: יורם יוספסברג) - פינגווין קיסרי שהיווה את יריבו של קודי בסרט הקודם. בסרט זה השניים מתחברים.
גי. סי. (ג'ון סינה, בעברית: אמנון וולף) - פינגווין גדול ושרירי ומאמנו של קודי.
פייג' (פייג', בעברית: אורנה כץ) - תוכית ים אקרובטית והיחידה מהחבורה היודעת לעוף. משמשת כמאמנת של לני.
הקברן (מארק קאלאווי) - פינגווין גדול מאוד ועצבני המאמן את צ'יקן ומחכה למזון ממנו.
האנטר (פול לווק, בעברית: אוהד שחר) - פינגווין אגרסיבי המומחה בלחימה חזקה. האנטר הוא מאמנו של טאנק.
מר מקמהן (וינס מקמהן, בעברית: צביקה שוורצברג) - מנהיג החבורה. לוטרת ים מבוגרת בעלת קונכייה בה הוא שומע רמזים מהים.
שחף (מייקל קול) - שחף המשמש ככרוזם של החמישייה החזקה. נהרג ממכת ברק.
השחקן ג'יימס פטריק סטיוארט מדבב את המראיין של הסרט (בעברית: ערן מור).

 קישורים חיצוניים 




קטגוריה:סרטי 2017
קטגוריה:סרטי הנפשה קנדיים
קטגוריה:סרטי הנפשה אמריקאיים
קטגוריה:סרטי המשך אמריקאיים
קטגוריה:סרטים אמריקאיים
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטים על פינגווינים
קטגוריה:סרטי סוני הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי קרוס-אובר
קטגוריה:סרטי אנימציה על ציפורים